96/345/EY: Komission päätös, tehty 22 päivänä toukokuuta 1996, komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevista tietyistä yksityiskohtaisista säännöistä (ETA:n kannalta merkityksellinen teksti)



Virallinen lehti nro L 133 , 04/06/1996 s. 0029 - 0031



KOMISSION PÄÄTÖS, tehty 22 päivänä toukokuuta 1996, komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevista tietyistä yksityiskohtaisista säännöistä (ETA:n kannalta merkityksellinen teksti) (96/345/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (1), sellaisena kuin se on viimeksi muutettuna direktiivillä 95/23/EY (2), ja erityisesti sen 12 artiklan, sekä muiden eläinlääkintäalan, erityisesti eläinperäisten tuotteiden tuotantoa ja markkinoille saattamista koskevia vaatimuksia, eläinten ja eläinperäisten tuotteiden kauppaan sovellettavia eläinten terveyttä koskevia vaatimuksia, eläimissä ja tuoreessa lihassa olevien jäämien tutkimista, torjuntatoimenpiteitä ja hävittämisohjelmia tiettyjen tautien osalta, eläinten hyvinvointia koskevien standardien käyttöön ottamista, tautien hävittämiseksi tarvittavia rahoitustoimia sekä eläinlääkintäalan tiettyjä kustannuksia koskevien direktiivien ja päätösten vastaavat säännökset ja määräykset, sekä katsoo, että komission on annettava yleiset yksityiskohtaiset soveltamissäännöt, joilla vahvistetaan niissä direktiiveissä ja päätöksissä, joihin edellä viitataan, tarkoitettuja, paikalla yhteistyössä kyseisten jäsenvaltioiden kanssa tehtäviä tarkastuksia koskevat edellytykset, tietyt komission asiantuntijoiden paikalla tekemiä tarkastuksia koskevat yksityiskohtaiset säännöt ovat näiden alojen sääntelylle yhteisiä; näin ollen olisi suotavaa yhdistää ne yhteen päätökseen, on siis tarpeen kumota yhteisön sisäiseen tuoreen lihan kauppaan liittyvistä paikalla tehtävistä tarkastuksista 18 päivänä syyskuuta 1985 tehty komission päätös 85/446/ETY (3), komissio voi direktiivin 64/433/ETY 12 artiklassa ja neuvoston direktiivin 71/118/ETY (4), sellaisena kuin se on viimeksi muutettuna direktiivillä 94/65/EY (5), 10 artiklassa säädettyjen paikalla tehtävien tarkastusten osalta varmistaa ennalta varoittamatta direktiivin 89/662/ETY liitteesssä A tarkoitettujen ja direktiivillä 90/675/ETY annettujen eläintuotteiden eläinten terveyttä koskevien tarkastusten ja valvonnan rahoituksesta 29 päivänä tammikuuta 1985 annetun neuvoston direktiivin 85/73/ETY (6), sellaisena kuin se on viimeksi muutettuna direktiivillä 96/17/EY (7), säännösten tehokkaan soveltamisen, jos direktiivien yhdenmukaiseksi soveltamiseksi on tarpeen, liitetään paikalla tehtävät tarkastukset ohjelmiin, jotka on laadittu kyseisten jäsenvaltioiden kanssa pidettyjen neuvottelujen ja pysyvässä eläinlääkintäkomiteassa tehdyn näkemysten vaihdon jälkeen, tämän yhteistyön on tapahduttava paikalla tehtävien tarkastusten aikana ja sen on annettava komission asiantuntijoille mahdollisuus saada komission nimeämät asiantuntijat mukaansa tietyin velvoittein ja siten, että heidän matka- ja oleskelukustannuksensa korvataan, on tarpeen varmistaa kaikkien paikalla tehtävien tarkastusten jälkeen ilmoittaminen jäsenvaltioille saavutetuista tuloksista ja varmistua siitä, että kyseiset jäsenvaltiot ovat ottaneet huomioon nämä tulokset, on myös tarpeen määrätä nopeasta menettelystä, jonka avulla sovelletaan tarvittaessa yhteisön päätöksiä erityisesti, jos paikalla tehtävissä tarkastuksissa on käynyt ilmi vakava uhka kansanterveydelle tai jos osoittautuu, että tarkastusten seurauksena välttämättömäksi todettuja toimenpiteitä ei ole toteutettu, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tällä päätöksellä vahvistetaan komission asiantuntijoiden paikalla jäsenvaltioissa tehtyjä eläinlääkintäalan tarkastuksia koskevat tietyt yksityiskohtaiset säännöt. 2. Tässä päätöksessä tarkoitetaan paikalla tehtävillä eläinlääkintäalan tarkastuksilla (jäljempänä `tarkastuksilla`) yhteisön säännösten ja määräysten yhdenmukaisen soveltamisen varmistamiseksi tarvittavia tarkastus- ja valvontatoimia. 2 artikla 1. Tarkastukset tehdään jokaisessa jäsenvaltiossa. Komissio laatii yleisen tarkastusohjelman kyseisten säännösten osalta ja antaa ohjelman pysyvälle eläinlääkintäkomitealle näkemysten esittämistä varten. 2. Tässä yleisessä ohjelmassa on tietoja kaikista 1 kohdassa tarkoitettujen tarkastusten yhteydessä yhteisön toteuttamista toimista. 3 artikla 1. Tarkastusohjelmat järjestetään ja toteutetaan yhteistyössä kunkin kyseisen jäsenvaltion kanssa, joka nimeää tätä varten yhden tai useamman asiantuntijan. 2. Neuvoteltuaan kyseisen jäsenvaltion kanssa komissio voi kuitenkin muuttaa tai jouduttaa tiettyjä tarkastuksia tai tehdä täydentäviä tarkastuksia silloin, kun se katsoo ne tarpeellisiksi, erityisesti terveyssyistä, eläintensuojelusyistä tai aiempien tarkastusten tulosten perusteella. 3. Komissio antaa kyseiselle jäsenvaltiolle kuitenkin ennakkoilmoituksen vähintään kymmenen arkipäivää ennen tarkastusohjelmien alkamista. 4 artikla 1. Tarkastettavien jäsenvaltioiden asiantuntijoiden lisäksi komission asiantuntijoiden mukana voi olla tarkastusten aikana 2 kohdassa tarkoitetussa luettelossa ilmoitettu yksi tai useampi asiantuntija yhdestä tai useammasta jäsenvaltiosta. Tarkastuksen järjestämisen yhteydessä se jäsenvaltio, jonka alueella tarkastus tehdään, voi vastustaa toisen jäsenvaltion asiantuntijan osallistumista, mutta tätä mahdollisuutta voidaan käyttää ainoastaan kerran. 2. Jokainen jäsenvaltio ehdottaa komissiolle vähintään kahta asiantuntijaa, joiden asiantuntevuudesta ei ole mitään epäilyjä, ja ilmoittaa sille heidän nimensä, erikoisalansa, tarkan virkaosoitteensa sekä puhelin- ja telekopionumeronsa. Komissio laatii luettelon muista kuin komission omista asiantuntijoista. Jos jäsenvaltion mielestä joku sen ehdottamista asiantuntijoista on poistettava luettelosta, se ilmoittaa siitä komissiolle. Jos tällöin asiantuntijoiden lukumäärä jää alle vaaditun vähimmäismäärän, jäsenvaltion on ehdotettava yhtä tai useampaa korvaavaa asiantuntijaa komissiolle. 5 artikla 1. Komission nimeämän jäsenvaltion asiantuntijan tai asiantuntijoiden on noudatettava komission hallinnollisia ohjeita tarkastuksissa. 2. Tarkastuksissa tai asiantuntijalausunnoista saatuja tietoja ei voi missään tapauksessa käyttää henkilökohtaisiin tarkoituksiin tai ilmaista komission ja jäsenvaltioiden toimivaltaisiin yksiköihin kuulumattomille henkilöille tai jäsenvaltioille. 3. Komission nimeämän jäsenvaltion asiantuntijan tai asiantuntijoiden matka- ja oleskelukustannukset korvataan komission ulkopuolisten ja komission asiantuntijatehtäviä suorittamaan pyytämien henkilöiden komission matka- ja oleskelukustannuksia koskevien sääntöjen mukaisesti. 6 artikla 1. Jäsenvaltio, jonka alueella tarkastukset tehdään tämän päätöksen mukaisesti, antaa komission asiantuntijoille ja komission nimeämille asiantuntijoille heidän tehtäviensä toteuttamiseksi tarvitsemaa apua. Erityisesti jäsenvaltion on annettava näiden asiantuntijoiden tavata, samalla tavoin kuin toimivaltaisen viranomaisen asiamiesten, kaikki asiantuntijoiden pyytämät henkilöt ja asiantuntijoilla on oltava pääsy kaikkiin tarvittaviin tietoihin ja asiakirjoihin sekä paikkoihin, rakennuksiin, laitoksiin ja kuljetusvälineisiin, joissa tarkastukset on tehtävä. 2. Tarkastusten aikana komission asiantuntijat noudattavat samoja hallinnollisia määräyksiä kuin jäsenvaltioiden kappaleessa 1 mainitut toimivaltaiset viranomaiset noudattavat, mikäli 5 artiklan 1 kohdasta ei muuta johdu. 7 artikla 1. Tarkastuksen jälkeen komission asiantuntijat ilmoittavat suullisesti jäsenvaltiolle johtopäätelmistään ja tarvittavaksi katsomistaan korjaavista toimenpiteistä sekä niiden mahdollisesta kiirellisyydestä. Komissio vahvistaa kahden kuukauden kuluessa käynnin päättymisestä kirjallisessa selonteossa jäsenvaltiolle tehdyn tarkastuksen tulokset, jos kaikki näiden tarkastusten yhteydessä pyydetyt lisätiedot, joita tällöin ei ollut saatavilla, on saatu. Jäsenvaltio ilmoittaa näistä huomautuksista saman määräajan kuluessa. 2. Jäsenvaltio toteuttaa tarvittavat korjaavat toimenpiteet ottaakseen huomioon tehtyjen tarkastusten tulokset. 3. Jos komission asiantuntijat tekemissään tarkastuksissa toteavat merkittäviä puutteita yhteisön lainsäädännön noudattamisessa jossakin jäsenvaltiossa tai sen yhdellä tai useammalla alueella, jäsenvaltion on komission pyynnöstä tehtävä todettujen puutteiden vuoksi syvällisempi tarkastus kyseisen alan yleisestä tilanteesta. Tarvittaessa jäsenvaltio voi neuvoteltuaan komission kanssa rajoittaa tarkastuksen koskemaan yhtä tai useampaa tarkastusten ohjelmaan kuuluvaa aluetta; se antaa tiedoksi komissiolle komission vahvistamassa määräajassa näiden tarkastusten tuloksen sekä tilanteen korjaamiseksi toteutetut toimenpiteet. 4. Jos kyseinen jäsenvaltio ei toteuta asianmukaisessa määräajassa tarkastusten seurauksena todettuja korjaavia toimenpiteitä, erityisesti, jos nämä tarkastukset ovat tuoneet sille kansanterveyttä, eläinten terveyttä tai eläinten suojelua koskevan vakavan vaaran, komissio toteuttaa neuvoston direktiivin 89/662/ETY (8) 17 artiklassa säädetyn menettelyn mukaisesti kaikki tarpeellisiksi katsomansa toimenpiteet. 8 artikla Komissio antaa tiedoksi kullekin jäsenvaltiolle pysyvässä eläinlääkintäkomiteassa kaikissa jäsenvaltioissa tehtyjen tarkastusten tulokset. 9 artikla Tämän päätöksen määräyksiä tarkastellaan uudelleen saatu kokemus huomioon ottaen komission jäsenvaltioille antaman selonteon perusteella ennen 31 päivää joulukuuta 1998. 10 artikla Kumotaan päätös 85/446/ETY. 11 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 1996. Komission puolesta Franz FISCHLER Komission jäsen (1) EYVL N:o 121, 29.7.1964, s. 2012/64 (2) EYVL N:o L 243, 11.10.1995, s. 7 (3) EYVL N:o L 260, 2.10.1985, s. 19 (4) EYVL N:o L 55, 8.3.1971, s. 23 (5) EYVL N:o L 368, 31.12.1994, s. 10 (6) EYVL N:o L 32, 5.2.1985, s. 14 (7) EYVL N:o L 78, 28.3.1996, s. 30 (8) EYVL N:o L 395, 30.12.1989, s. 13